

Kære Byrådsmedlem NNN

**Ældre Sagen i Greve inviterer til borgermøde om den nye Ældrelov.**

**Hvornår: 30. april 2025**

**Hvad tid: 19:00 – 21:15**

**Hvor: Greve Borgerhus, Greveager 9, 2670 Greve**

På borgermødet vil vi fokusere på den nye Ældrelov, men også adressere Sundhedsreformen, da de i et vist omfang kædes sammen, specielt når det kommer til de nye sundhedsråd.

Vi har derfor inviteret medlemmerne fra Sundhed- og Omsorgsudvalget og i Social- og Handikapudvalget til en form for speeddating med borgerne. Her kan udvalgsmedlemmerne fortælle, hvad de ønsker skal ske, og samtidig lytte til, hvad borgerne mener bør tages med.

Vi har valgt følgende 5 temaer fra Ældreloven, som behandles på mødet:

1. **Faste teams**
2. **Ældres selvbestemmelse og værdighed**
3. **Plejepakker**
4. **Indførelsen af velfærdsteknologi på ældreområdet**
5. **Lokalplejehjem**

Borgermødets struktur er som følger.

* Velkomst og introduktion af udvalgenes medlemmer ved formand for Ældre Sagen i Greve May Grandahl
* ”Hvor er Greve kommune i forhold til Ældreloven” ved borgermester Pernille Beckmann
* Gennemgang af de 5 temapunkter ved Line Bjerregaard, ældrepolitisk konsulent i Ældre Sagen
* Praktiske informationer vedr. afviklingen af gruppemøderne ved ældrepolitisk koordinator i Ældre Sagen i Greve Klaus Stampe Pedersen
* Opsamling efter gruppemøderne ved Line Bjerregaard

Ligesom sidste år bliver borgerne delt op i grupper, og politikkerne fra udvalgene cirkulerer rundt i disse grupper med 15 minutters interval.

I hver gruppe er der en gruppeformand fra Ældre Sagen, som styrer diskussionen og sørger for, at fokus fastholdes på de 5 valgte temaer.

Du er som byrådsmedlem meget velkommen til at deltage i Borgermødet, men på lige fod med de andre borgere.

Vi vil bede om at give os besked, om du vil deltage, da der kun er plads til ca. 140 personer.

Har du spørgsmål er du meget velkommen til at kontakte Ældre Dagen i Greve:

**Ældrepolitisk koordinator Klaus Stampe Pedersen, mobil xx, mail** **xx**

**Formand May Grandahl, mobil xx, mail** xx

Venlig hilsen

May Grandahl
Formand

**P.S. Sæt allerede nu kryds i kalenderen** den 28. oktober kl. 19-21.30, hvor vi har planlagt endnu et borgermøde. Denne gang vil det handle om **kommunalvalget,** og vi forventer, at mødet bliver holdt på Greve Gymnasium.